Suitshall

Suitshall ehk suitsukarvahttps://sonaveeb.ee/search/unif/dlall/dsall/suitshall/1, ka suitsuhall, on väga hele neutraalne hallhttps://www.eki.ee/dict/ekss/index.cgi?Q=suitshall&F=M, näiteks nagu viiruki põlemise suitsu värvus. Suitshall on suitssinise värvuse neutraaltooniline variant. Sarnaneb tuhkhalliga või on sellest pisut tumedam.

 Pildid 

 Kasutamine 
Värvinimetust kasutatakse tekstiilidehttps://www.kangasahver.ee/et/a/dressikangas-uhutud-suitsuhall-220g-_bio, sisekujunduse- ja ehitusmaterjalidehttps://kodukaubamaja.ee/elutoamoobel-diivanilauad/diivanilaudade-komplekt-elements-sheesham-suitshall-inv-40281.htmlhttp://sangrit.ee/kataloog/sangrit-light-smoky.htmlhttps://www.heamajapood.ee/et/category?&sort=instock.asc&page=16, kosmeetikumide ja vääriskividehttps://kalistru.eu/silt/suitsukvarts/ värvuse kirjeldamiseks.

Hallika tooni järgi on nimetatud vääriskivid suitsukvarts ja suitstopaas.

 Variatsioonid 
Ernst Friedrich Glockeri "Grundriss der Mineralogie ..." nimetab suitshalli (rauchgrau) kerge pruuni nüansiga tumedamaks sinakashalliks, selle näitemineraaliks toob ta tulekivi (Feuerstein)Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 124.

1821. aastal välja antud värviõpik "Werner's Nomenclature of Colours" näitab suitshalli (smoke grey) soojatoonilise hallina, segatud tuhkhallist ja vähesest pruunist. Värvuse näited loodusest on seal punarinna rinnasulestik punase rinnalaigu ümber, mineraalidest tulekivi. https://www.c82.net/werner/#greys

ISCC-NBS-i värvisõnaraamatu "Color: Universal Language and Dictionary of Names" järgi on suitshall (Smoke gray) kas hallikaskollane  või kollakashall , suitsuvärvi (Smoke) või kahvatusinine , hallikassinine , sinakashall  või tumehall . Color : universal language and dictionary of names, lk 146

Canson Mi-Teintes seeria pastellipaberi toon gris fumé on keskmise tumedusega soojatooniline hall  http://idec.free.fr/images/nuancier/Nuancier_mi_teintes.pdf, eestikeelsetel lehtedel nimetusega "hall vilt".https://vunder.ee/toode/pastellpaber-canson-mi-teintes-160g-50x65cm/

DMC tikkimisniitide valikus on nr 646 fumée grise tume pruunikashall .Nuancier DMC numéros et noms

Veebivärv Smoke on keskmise tumedusega kergelt rohekas hall värvus , White Smoke väga hele valkjashall .https://www.hexcolortool.com/F5F5F5

 Karvavärvusena 
Nimetust "suitsukarva" (inglise keeles smoke) kasutatakse karvastiku värvuse kirjeldamiseks kasside puhul. Suitsuvärv tekib erinevate põhivärvuste puhul (must, šokolaadpruun, kaneelipruun, sinine, violett vm) inhibiitorgeeni avaldumisel. Suitsuvärviline on kassi kasukatüüp, mille puhul karvad on värvunud pikalt, 50–80% ulatuses, nii et ainult naha ligidal on näha pisut valget, kui kasukas lahku kammida. Suitsuvärvist heledam on varjundiline (shaded) kasukas ja tumedam ühevärviline. Kui loom ei liigu, tundub suitsukarva kasukas ühevärvilisena. Suitsukarva kasukat esineb Aasia päritolu kassitõugudel, nagu egiptuse mau, savannikass, serengeti kass, Pärsia kass, aga ka angoorakass ja briti lühikarvaline võib olla suitsukarva variandis.

 Vaata ka 
 Suitssinine

 Viited 

Kategooria:Hallid värvitoonid
Kategooria:Karvavärvused